**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2017. december 13-i ülésére**

**Javaslat a szociális és az önkéntes munka területén adományozható egyes önkormányzati kitüntetések kiírására**

Szombathely Megyei Jogú Város Közgyűlése a szociális és az önkéntes munka területén **„Pálos Károly-díjat”, „Szociális Ellátás Segítéséért-díjat”** és **„Győrvári Edith-díjat”** adományoz a 7/2016. (III.1.) számú rendelete alapján.

**„Pálos Károly-díj”** I. fokozat adományozható annak a személynek, aki kiemelkedő munkájával hosszabb időn át, de legalább 15 éven keresztül segítette a város szociális ellátásainak fejlődését, fejlesztését, hatékonyságának növelését. „Pálos Károly-díj” II. fokozat adományozható annak a személynek, aki hosszabb időn át, de legalább 10 éven keresztül közreműködött a város magas szintű szociális ellátásában. Az I. fokozatot évente legfeljebb egy személy, a II. fokozatot évente legfeljebb két személy kaphatja.

**„Szociális Ellátás Segítéséért-díj”** adományozható annak a személynek, aki hosszabb időn át, de legalább 10 éven keresztül hozzájárult a szociális munka eredményességéhez, illetve támogatásával a város szociális ellátásának fejlődéséhez. A díjat évente legfeljebb két személy kaphatja.

**„Győrvári Edith-díj”** adományozható annak a személynek, aki hozzájárult az önkéntes munka eredményességéhez, illetve támogatásával hozzájárult a város önkéntes ellátásának fejlődéséhez. A díjat évente egy személy kaphatja.

A fenti díjakra az Önkormányzat által alapított, illetve fenntartott intézmények közalkalmazottai, indokolt esetben más intézmények dolgozói, valamint az egyesületek, alapítványok, non-profit, karitatív szervezetek dolgozói javasolhatók.

A díjak adományozását kezdeményezheti a polgármester, az alpolgármester, a jegyző, az aljegyző, képviselő, frakció, a Közgyűlés Oktatási és Szociális Bizottsága, a városban működő szociális intézmények vezetői, a szociális területen működő karitatív szervezetek vezetői.

A kitüntetések adományozását az Oktatási és Szociális Bizottság útján kell kezdeményezni, az erre a célra rendszeresített nyomtatvány pontos kitöltésével, mely a www.szombathely.hu oldalról letölthető. A kitüntetési javaslatoknak **2018. január 31-én 12.00 óráig kell beérkezni** az Oktatási és Szociális Bizottság címére (Szombathely, Kossuth L. u. 1-3.).

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. december „ ”.

 **/: Koczka Tibor:/**

HATÁROZATI JAVASLAT

**…/2017. (XII.13.) OSzB. sz. határozat**

Az Oktatási és Szociális Bizottság a szociális és az önkéntes munka területén adományozható egyes önkormányzati kitüntetésekkiírását az előterjesztésben foglaltak szerinti tartalommal jóváhagyja. A Bizottság felkéri az Egészségügyi és Közszolgálati Osztály vezetőjét, hogy a kiírás közzétételéről gondoskodjon.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2017. december 20.